કથાકાર મોરારિ બાપૂ અને જાણીતા લોક સાહિત્યકાર ભીખુદાન ગઢવી ઉપલેટા નજીક ગધેથડમાં વેણુ નદીના કાંઠે આવેલા પ્રખર ગાયત્રી આશ્રમના ઉપાસક લાલ બાપૂની મુલાકાતે આવ્યા હતા. લાલ બાપૂ દ્વારા મોરારિ બાપૂને આવકારવામાં આવ્યા હતા. લાલબાપૂએ જણાવ્યું હતું કે, આપની પધરામણીથી ખૂબ જ આનંદ અનુભવું છું. ત્યારબાદ લાલબાપૂએ મોરારિ બાપૂને મંદિરમાં ગાયત્રી માતાના દર્શન કરાવ્યા હતા અને ભોજનશાળા સહિતની મંદિરની જગ્યાઓની મુલાકાત લીધી હતી. મોરારીબાપૂએ લાલબાપૂની આવી ઉપાસના અને દર્શનાર્થીઓ માટેની ચા-પાણી અને ભોજનની વ્યવસ્થાઓને બિરદાવી ખુશી વ્યક્ત કરી હતી.